Califòrnia

La Califòrnia a l'é në stat federal djë Stat Unì. A l'ha na surfassa ëd 410.000 km² e na popolassion ëd 35.893.799 abitant. A l'é lë stat pì popolà e bariolà ëd tuti jë Stat Unì: a-i son le pì vàire etnìe (angloamerican, afroamerican, latinamerican, piemontèis...). 

As treuva ant la macroregion ciamà comunement Passìfich (Pacific). A confin-a a nòrd con l'Oregon, a òvest con l'Océan Passìfich, a sud col Méssich, a est con Nevada e Arison-a.

La capital a l'é Sacramento (407.018 abitant); la sità pì popolà dlë stat a l'é Los Angeles (3.798.981 abitant). An sucession j'àutre sità pì popolà a son San Diego, San José, San Francisco, Long Beach, Fresno, Oakland, Santa Ana, Anaheim, Bakersfield, Riverside, Stockton, Chula Vista, Modesto, Fremont e Glendale.

A-i son vàire destinassion turìstiche: le rive an sl'Océan Passìfich, ij Parch Nassionaj (Yosemite National Park, Death Valley National Park, Sequoia National Park, e via fòrt), j'Universal Studios e Hollywood.


 Stòria 
La Califòrnia a l'é stàita conquistà da jë Stat Unì dël 1847.
Ant ël 1848 a l'han dëscoatà l'òr.
Dël 1850 a l'é stàita admetùa ant l'Union.

 Organisassion polìtica 
Goernardor: Gavin Newsom.

La Califòrnia a contribuiss con 55 grand eletor a j'elession pressidensiaj dl'Union.